сія̂ же послѣ̂дующія пятичу́вствєнныя главы̂, ѻсо́бь внѣ̀ числа̀ въ концѣ̀ положены̀, тогѡ̀ ра́ди, да на вся́къ де́нь прочита́яй кто̀, пяточи́слєнная сугу̂бая чу̂вства къ бг҃у всегда̀ возво́дитъ, и вся̂ ви̂димая и разумѣва́ємая превозше́дъ, вы́спрь умо́мъ воскрили́вся, во вну́треннюю же глубину̀ ра́зума и позна́нія та́инственнагѡ погруже́нъ бы́въ, ктому̀ неизрече́ннѣ и недовѣ́домѣ неви́димому въ та́йнѣмъ соедине́ніи, соедине́нъ сы́й, безпреста́ни, се́рдцемъ и умо́мъ, всегда̀ сія̂ стіхослѡ́вія те́плѣ возопіе́тъ, глаго́ля: возлюблю̀ тя̀, гдс̑и, крѣ́посте моя̀, гдс̑ь утвержде́ніе моѐ: и прѡ́чая